Når du bor i Danmark, skal boet efter dig behandles af Skifteretten i Danmark, og din søn skal betale en boafgift (det kaldes arveafgiften i dag) på 15 procent til den danske stat. Reglerne i forhold til boafgift er ens, uanset om han bor i Danmark eller i udlandet. Din søn vil måske ikke have mulighed for selv at varetage de praktiske forhold i forbindelse med skiftet af boet efter dig. Det kan f.eks. være besværligt for ham at få underskrevet de dokumenter, som skal indsendes til Skifteretten. Han kan i stedet kontakte en advokat i Danmark og underskrive en såkaldt skiftefuldmagt til ham og på den måde lade sig repræsentere af advokaten.